
På grunn av koronasituasjonen blir det ikke mulig med samling i Edsåsdalen i år. Vi har prøvd å lage et godt alternativ i Selbu fra fredag 20.nov til mandag 23.nov. 

I Selbu skal vi overnatte på en skole som er omgjort til overnatting, med gode fasiliteter. Det finnes treningsrom, 2 bordtennisbord, brettspill, og storskjerm med TV kanaler. Garderober og dusj finnes i B. Langseth ARENA i nabobygget. 

http://blangsetharena.no/	https://www.selbuskogen.no/

På denne samlinga er det plass til 100 personer, noe som gjør at påmeldinga fungerer som førstemann til mølla.

Samlinga er planlagt svært likt Edsåsdalen samlinga. For å gå på ski og få tilgang til skiskytterarena må vi ned til Selbuskogen skisenter ca 8 km unna. Foreldre må basere seg på å kjøre imellom.

Priser:
900.- per pers, 450.- for barn født i 2014 og senere.
Dette dekker overnatting og alle måltider. 
Det må påregnes en liten egenandel på parkering ved Selbuskogen skisenter.

Avreise:
· Fredag 20. november som det passer den enkelte familie med privatbiler. Det blir ikke felles avreise. Vi anbefaler avreise innen kl. 17.00 for de som ønsker ei treningsøkt på fredag. 
Hjemreise:
· Hjemreise etter lunsj, rydding mandag.

Godtgjøring til sjåfør:
Passasjer initierer betaling av kroner 50,- hver vei til sjåfør. For likhet mellom passasjerene, så er det best om alle sjåfører aksepterer å motta kjøregodtgjøring fra egne passasjerer.

Sykdom
Personer som mistenker å ha smittsom sykdom, skal bli hjemme eller reiser hjem. Dette er enda viktigere med nåværende situasjon. Smitte sprer seg raskt. Vi etablerer håndrens, i tillegg til vanlig håndvask, før måltider og i tillegg så ofte som mulig. Ellers følger vi vanlig prosedyre for smittevern etter gjeldende regler når vi drar.

Trening:
Det blir to treningsøkter lørdag og søndag, og ei økt på mandag. Det er mulighet for ei økt på fredag for de som ønsker det. Denne organiseres ikke gjennom Skilaget. 
Skisse til tidsskjema/treningsøkter legges ut nærmere samlinga. Ansvarlige/hjelpere ved treningsøktene blir satt opp. Her kan det bli behov for endringer underveis.



Overnatting/romoppsett:
Det er ikke familierom i Selbu, men større rom hvor det blir fordelt barn og voksne kjønnsmessig. Koronahensyn blir tatt, og det blir god plass på rommene. Romoppsett ordnes av styret.
· Vi ønsker at alle skal få sove minst like mye som hjemme, slik at vi er godt uthvilte og opplagte til alle treningsøkter. 

Mat:
Frokost, lunsj og kveldsmat serveres på Innbygda skole hvor vi ligger. Middag fredag, lørdag og søndag serveres på kafe Langseth rett over gaten fra skolen. Fredag og søndag serveres et stort utvalg av buffet, og lørdag serveres pizza og tacobuffet. Første måltid er middag fredag, og avsluttes med lunsj på mandag. Totalt 12 måltider, inkludert 3 middager. Alle måltid er regi av utleier i Selbu.
· Anbefaler alle å ha med tørrmat/mellommåltid til eget bruk.

Sosialt:
Underholdningen står vi for selv, det vil bli felles underholdning på lørdag og vi utfordrer noen til å ta på seg dette. 
· Ta gjerne med artige spill for bruk i pausene.

Huskeliste utstyr:

· Sovepose eller dyne og pute med trekk + laken
· Drikkebelte/-flaske
· Håndklær og toalettsaker
· Klær og sko til uteaktivitet (husk det kan være både kaldt og vått)
· Treningsklær for 2 økter pr. dag.
· Votter, hansker, lue, buff etc.
· Flere ullsokk-skift
· Super-/ullunderklær
· Tøfler/innesko (slik at vi unngår å dra inn snø/skitt med uteskoene)
· Kleshengere til klestørk, alternativt tørkestativ
· Skotørker hvis du har
· Ski (Rengjort og grunnpreparert/glidet, slik at de er klare til bruk). Skilaget har med ekstra skismurning.
· Skistaver og skisko (mange har akkurat like ski, staver og skisko, så det er lurt å merke eget utstyr tydelig med navn)
· Våpen for skiskytterne 
Våpen, sluttstykket og ammunisjon skal transporteres adskilt
· Kortstokk, spill …
· Ordensevne, fleksibilitet og masse godt skilagshumør!


Hvis det ikke blir snø til samlinga så blir det arrangert alternativ trening, og det vil være mulighet for å melde seg av samlinga. 

Påmelding innen 2.november jsbarli@gmail.com
Meld fra om allergier. 
Vi gleder oss 😊 Mvh styret Vinne skilag

